Εθνικό μητρώο στελεχών επιτροπών κρατικής αρωγής
Εθνικό Μητρώο Στελεχών Επιτροπών Κρατικής Αρωγής
α) Για τους εγγεγραμμένους στο Μητρώο υπαλλήλους του δημόσιου τομέα οι φορείς προέλευσής τους πρέπει να βεβαιώνουν κάθε πέντε (5) έτη τη μη ύπαρξη κωλυμάτων και να ενημερώνουν για οποιοδήποτε κώλυμα ανακύψει. β) Οι εγγεγραμμένοι ιδιώτες στο Μητρώο στο πλαίσιο της επικαιροποίησης των στοιχείων τους θα πρέπει να προσκομίζουν κάθε πέντε (5) έτη: i) Απόσπασμα ποινικού μητρώου δικαστικής χρήσης. ii) Πιστοποιητικό περί μη θέσης σε δικαστική συμπαράσταση. γ) Οι αιτήσεις των υποψηφίων για επικαιροποίηση του φακέλου τους πρέπει να είναι ψηφιακά υπογεγραμμένες μέσω gov.gr, να συνοδεύονται από τα επιπρόσθετα στοιχεία και να υποβάλλονται ηλεκτρονικά σε ψηφιακή μορφή στην ηλεκτρονική διεύθυνση dsek@civilprotection.gr.
Έκδοση Κοινής Υπουργικής Απόφασης των Υπουργών Εσωτερικών και Κλιματικής Κρίσης και Πολιτικής Προστασίας για κατάρτιση, τήρηση και λειτουργία του Μητρώου.
Έκδοση πρόσκλησης για εκδήλωση ενδιαφέροντος για την ένταξη στο Μητρώο.
Στο Μητρώο μπορούν να ενταχθούν έπειτα από αίτηση και αξιολόγηση: α) Μόνιμοι υπάλληλοι και υπάλληλοι με σχέση εργασίας Ιδιωτικού Δικαίου Αορίστου Χρόνου (ΙΔΑΧ), Πανεπιστημιακής ή Τεχνολογικής Εκπαίδευσης (ΠΕ ή ΤΕ), του δημόσιου τομέα, συμπεριλαμβανομένων των Οργανισμών Τοπικής Αυτοδιοίκησης (ΟΤΑ), των κλάδων Μηχανικών, Γεωτεχνικών, Περιβάλλοντος ή οποιουδήποτε άλλου κλάδου με επαγγελματική εμπειρία σε ελεγκτικά ή εκτιμητικά καθήκοντα τουλάχιστον δύο (2) ετών κατά την τελευταία πενταετία, η οποία αποκτήθηκε μετά τη λήψη του πτυχίου τριτοβάθμιας εκπαίδευσης ή που είναι μέλη του Μητρώου Δημοσιονομικών Ελεγκτών και Ελεγκτών της Επιτροπής Δημοσιονομικού Ελέγχου (ΕΔΕΛ) ή που υπηρετούν στη Γενική Γραμματεία Αποκατάστασης Φυσικών Καταστροφών και Κρατικής Αρωγής. β) Στελέχη του Οργανισμού Ελληνικών Γεωργικών Ασφαλίσεων (ΕΛΓΑ) που ειδικεύονται σε θέματα εκτιμήσεων ζημιών και διαθέτουν προϋπηρεσία τουλάχιστον δύο (2) ετών. γ) Μέλη του Οικονομικού Επιμελητηρίου Ελλάδας (ΟΕΕ), του Τεχνικού Επιμελητηρίου Ελλάδας (ΤΕΕ) και του Γεωτεχνικού Επιμελητηρίου Ελλάδας (ΓΕΩΤΕΕ), που έχουν σχετική επαγγελματική εμπειρία σε ελεγκτικά ή εκτιμητικά καθήκοντα τουλάχιστον δύο (2) ετών κατά την τελευταία πενταετία. δ) Εξειδικευμένοι εμπειρογνώμονες στα πεδία εκτιμήσεων ζημιών. Ειδικότερα: Προσωπικό που απασχολείται ή έχει απασχοληθεί στον ΕΛΓΑ με σύμβαση εργασίας ιδιωτικού δικαίου ορισμένου χρόνου, μέλη του Μητρώου Πιστοποιημένων Εκτιμητών του Υπουργείου Εθνικής Οικονομίας και Οικονομικών, ασφαλιστικοί και λοιποί πραγματογνώμονες, ιδιώτες που έχουν συνεργαστεί με τις Περιφέρειες, τον ΕΛΓΑ και τη Γενική Γραμματεία Αποκατάστασης Φυσικών Καταστροφών και Κρατικής Αρωγής στην υλοποίηση του πλαισίου της κρατικής αρωγής.
Οι υποψήφιοι που επιθυμούν να ενταχθούν στο Μητρώο δεν πρέπει να έχουν καταδικαστεί τελεσίδικα για κακούργημα και για οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, απιστία δικηγόρου, δωροδοκία, απιστία σε βάρος του Ελληνικού Δημοσίου, των ΝΠΔΔ ή των ΟΤΑ, παράβαση καθήκοντος και οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, ή να έχουν καταδικαστεί τελεσίδικα με περισσότερες της μιας αποφάσεις για συκοφαντική δυσφήμιση. Επίσης, δεν πρέπει να έχουν υποβληθεί σε πλήρη ή μερική στερητική δικαστική συμπαράσταση, ή σε πλήρη ή μερική επικουρική δικαστική συμπαράσταση, και να μην τους έχει επιβληθεί πειθαρχική ποινή ανώτερη του προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα.
Αν συντρέχουν συγκεκριμένα κωλύματα, όπως, μεταξύ άλλων, εμφανής ή αφανής οικονομική σχέση ή συνεργασία με την επιχείρηση ή τον φορέα στον οποίο θα διενεργηθεί ή διενεργείται εκτίμηση, συζυγική σχέση ή σχέση συμβίωσης, συγγενική σχέση εξ αίματος ή εξ αγχιστείας μέχρι και τρίτου βαθμού με εκπροσώπους των υπό έλεγχο επιχειρήσεων/φορέων, τα μέλη του Μητρώου πρέπει να αιτηθούν την εξαίρεσή τους από το συγκεκριμένο έργο.
Τυχόν πρόσθετες προϋποθέσεις κατά περίπτωση που ορίζονται στην εκάστοτε Κοινή Υπουργική Απόφαση.
Η αίτηση υποβάλλεται ηλεκτρονικά ψηφιακά υπογεγραμμένη μέσω gov.gr, στην ηλεκτρονική διεύθυνση dsek@civilprotection.gr, από την ημερομηνία δημοσίευσης της πρόσκλησης και εφεξής, σύμφωνα με το υπόδειγμα του Παραρτήματος που περιλαμβάνεται στην πρόσκληση εκδήλωσης ενδιαφέροντος, και επέχει θέση υπεύθυνης δήλωσης.
Προϋποθέσεις περί μη τέλεσης αξιόποινων πράξεων
Η διαδικασία αφορά στη σύσταση και στην εγγραφή μελών στο Εθνικό Μητρώο Στελεχών Επιτροπών Κρατικής Αρωγής του άρθρου 17 του ν. 4797/2021 (Α΄ 66), όπως τροποποιήθηκε με τον ν. 5281/2026 και ισχύει, για την καταγραφή και την εκτίμηση των ζημιών στις επιχειρήσεις, συμπεριλαμβανομένων των αγροτικών εκμεταλλεύσεων, και στους μη κερδοσκοπικού χαρακτήρα φορείς που πλήττονται από τις θεομηνίες της περ. α’ του άρθρου 3 του ν. 4797/2021.
α) Η Διεύθυνση Συντονισμού και Ειδικών Καθεστώτων της Γενικής Διεύθυνσης Κρατικής Αρωγής και Συντονισμού της Γενικής Γραμματείας Αποκατάστασης Φυσικών Καταστροφών και Κρατικής Αρωγής του Υπουργείου Κλιματικής Κρίσης και Πολιτικής Προστασίας είναι αρμόδια για την κατάρτιση, την τήρηση και την επικαιροποίηση του Εθνικού Μητρώου Στελεχών Επιτροπών Κρατικής Αρωγής (εφεξής «Μητρώο»). β) Το Μητρώο αναρτάται στον ιστότοπο του Υπουργείου Κλιματικής Κρίσης και Πολιτικής Προστασίας (www.civilprotection.gr), καθώς και στον ιστότοπο της Κρατικής Αρωγής (www.arogi.gov.gr), και είναι προσβάσιμο μέσω της Ενιαίας Ψηφιακής Πύλης της Δημόσιας Διοίκησης (ΕΨΠ – gov.gr). γ) Στο Μητρώο εντάσσεται υποχρεωτικά το προσωπικό των Περιφερειών, το οποίο στελεχώνει τις οργανικές μονάδες που εμπλέκονται σε θέματα σχετικά με την πρόληψη, την ετοιμότητα, την αντιμετώπιση και την αποκατάσταση των φυσικών και άλλων καταστροφών, με την ανάπτυξη, με τη γεωργία-κτηνοτροφία, με την ενέργεια και με τη βιομηχανία-βιοτεχνία, καθώς και σε θέματα έργων χωροταξίας-περιβάλλοντος, σύμφωνα με το άρθρο 186 του ν. 3852/2010 (Α’ 87). δ) Στο Μητρώο εγγράφονται έπειτα από αξιολόγηση μόνιμοι υπάλληλοι και υπάλληλοι με σχέση εργασίας Ιδιωτικού Δικαίου Αορίστου Χρόνου (ΙΔΑΧ), υπάλληλοι Πανεπιστημιακής ή Τεχνολογικής Εκπαίδευσης (ΠΕ ή ΤΕ) του δημόσιου τομέα, υπάλληλοι των Οργανισμών Τοπικής Αυτοδιοίκησης (ΟΤΑ), στελέχη του Οργανισμού Ελληνικών Γεωργικών Ασφαλίσεων (ΕΛΓΑ) που ειδικεύονται σε θέματα εκτιμήσεων ζημιών, μέλη του Οικονομικού Επιμελητηρίου Ελλάδας (ΟΕΕ), του Τεχνικού Επιμελητηρίου Ελλάδας (ΤΕΕ) και του Γεωτεχνικού Επιμελητηρίου Ελλάδας (ΓΕΩΤΕΕ), καθώς και εξειδικευμένοι εμπειρογνώμονες. ε) Οι εγγεγραμμένοι στο Μητρώο συμμετέχουν ως μέλη στις επιτροπές κρατικής αρωγής του άρθρου 16 του ν. 4797/2021 που είναι επιφορτισμένες με την καταγραφή και την εκτίμηση των ζημιών στις επιχειρήσεις και στους φορείς που πλήττονται από θεομηνίες. στ) Για την κατάρτιση του Μητρώου συστήνονται: i) Επιτροπή Αξιολόγησης των υποψηφίων για την ένταξή τους στο Μητρώο. ii) Επιτροπή Ενστάσεων, που είναι αρμόδια για την αξιολόγηση των ενστάσεων σχετικά με τη διαδικασία εγγραφής και διαγραφής μελών από το Μητρώο, οι οποίες υποβάλλονται στη Γενική Διεύθυνση Κρατικής Αρωγής και Συντονισμού. ζ) Τα μέλη του Μητρώου κατά την άσκηση των καθηκόντων τους έχουν συγκεκριμένες υποχρεώσεις. Ειδικότερα: i) Οφείλουν να τηρούν τον Οδηγό Αρχών Δεοντολογίας και Συμπεριφοράς της παρ. 8 του άρθρου 16 του ν. 4797/2021. ii) Δεν επιτρέπεται να συμμετέχουν σε επιτροπή κρατικής αρωγής σε περίπτωση εμφανούς ή αφανούς οικονομικής σχέσης και εν γένει συνεργασίας οποιασδήποτε μορφής με την επιχείρηση ή τον φορέα στον οποίο θα διενεργηθεί ή διενεργείται εκτίμηση, ύπαρξης συζυγικής ή σχέσης συμβίωσης, κατά την έννοια του άρθρου 1 του ν. 4356/2015, ή συγγενικής σχέσης εξ αίματος ή εξ αγχιστείας μέχρι και τρίτου βαθμού, με τους ιδιοκτήτες, μετόχους, εταίρους, τα μέλη του Διοικητικού Συμβουλίου, τα διευθυντικά στελέχη, τους νόμιμους εκπροσώπους των επιχειρήσεων/φορέων, ή αν έχουν ιδιαίτερη φιλική ή εχθρική σχέση. Σε περίπτωση που συντρέχει οποιοδήποτε από τα προαναφερόμενα κωλύματα, είτε αυτό διαπιστωθεί πριν από την έναρξη είτε κατά τη διάρκεια της αυτοψίας και της εκτίμησης, πρέπει να ζητούν την εξαίρεσή τους ή την ανάθεση του συγκεκριμένου έργου σε άλλη επιτροπή, από το αρμόδιο όργανο σύστασης και συγκρότησης της επιτροπής. iii) Οφείλουν να δηλώσουν εγγράφως στην αρμόδια για τη συγκρότηση της επιτροπής κρατικής αρωγής υπηρεσία τυχόν κώλυμα για τη συμμετοχή τους. Για τον σκοπό αυτό, κάθε μέλος του Μητρώου που συμμετέχει στην καταγραφή και στην εκτίμηση των ζημιών υποβάλλει στο αρμόδιο για τη σύσταση και τη συγκρότηση των επιτροπών όργανο, υποχρεωτικά, πριν από την ως άνω άσκηση των καθηκόντων του, δήλωση περί σύγκρουσης ή μη συμφερόντων, με τη γραπτή διαβεβαίωση της τήρησης όλων των κανόνων δεοντολογίας. Η δήλωση αυτή αξιολογείται από τα αρμόδια όργανα κατά τη διαδικασία συγκρότησης της επιτροπής. iv) Οφείλουν να ενημερώνουν εγγράφως τη Διεύθυνση Συντονισμού και Ειδικών Καθεστώτων σε περίπτωση απώλειας της ιδιότητας της παρ. 2 του άρθρου 2 της υπ’ αρ. 45317/30.12.2023 ΚΥΑ (Β΄7576), με την οποία εγγράφηκαν στο Μητρώο. η) Ο εκτιμώμενος χρόνος διεκπεραίωσης της διαδικασίας εξαρτάται από τον ρυθμό ανταπόκρισης των υποψηφίων.
Κρατική αρωγή προς επιχειρήσεις και μη κερδοσκοπικού χαρακτήρα φορείς για θεομηνίες, επείγουσες ρυθμίσεις για τη στήριξη της οικονομίας, συμπληρωματικός κρατικός προϋπολογισμός και συνταξιοδοτική ρύθμιση και λοιπές επείγουσες διατάξεις.
Σχέσεις κράτους-πολίτη, καθιέρωση νέου τύπου δελτίου ταυτότητας και άλλες διατάξεις.
Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
Κατάρτιση, τήρηση και λειτουργία του εθνικού μητρώου στελεχών επιτροπών κρατικής αρωγής του άρθρου 17 του ν. 4797/2021 (Α΄ 66).
Ενεργή μάχη: Ολοκληρωμένη αναμόρφωση του συστήματος πρόληψης, ετοιμότητας και απόκρισης έναντι δασικών πυρκαγιών και λοιπών φυσικών, τεχνολογικών ή ανθρωπογενών καταστροφών - Πρόβλεψη μηχανισμών άντλησης επιχειρησιακών διδαγμάτων - Ενίσχυση της Διεύθυνσης Αντιμετώπισης Εγκλημάτων Εμπρησμού - Αναβάθμιση Πυροσβεστικής Ακαδημίας - Ρυθμίσεις θεμάτων αρμοδιότητας Γενικής Γραμματείας Αποκατάστασης Καταστροφών και Κρατικής Αρωγής και λοιπές διατάξεις - Τροποποιήσεις ν. 4662/2020, ν. 4555/2018, ν. 4797/2021 και ν. 5116/2024.
Κατά της απόφασης απόρριψης ένταξης στο Μητρώο ή διαγραφής από αυτό δύναται να υποβάλλονται ενστάσεις, εντός δεκαπέντε (15) ημερών από την ανάρτηση της απόφασης ένταξης στην Εφημερίδα της Κυβερνήσεως, οι οποίες εξετάζονται από Επιτροπή Ενστάσεων.
Με την έκδοση Κοινής Υπουργικής Απόφασης καθορίζονται το θεσμικό πλαίσιο και οι προϋποθέσεις ένταξης στο Μητρώο.
Για την κατάρτιση του Μητρώου δημοσιεύεται στην ιστοσελίδα του Υπουργείου Κλιματικής Κρίσης και Πολιτικής Προστασίας πρόσκληση εκδήλωσης ενδιαφέροντος για υποβολή αίτησης εγγραφής.
Συστήνεται επιτροπή για την επεξεργασία και την αξιολόγηση των αιτήσεων των υποψηφίων για την ένταξή τους Μητρώο, για την αξιολόγηση των αιτήσεων επικαιροποίησης, καθώς και για την επεξεργασία και την αξιολόγηση των περιπτώσεων διαγραφής των μελών του Μητρώου έπειτα από αίτησή τους.
Με απόφαση του αρμόδιου Υφυπουργού Κλιματικής Κρίσης και Πολιτικής Προστασίας συστήνεται Επιτροπή Ενστάσεων. Έργο της επιτροπής είναι η αξιολόγηση των ενστάσεων που διαβιβάζονται από τη Διεύθυνση Συντονισμού και Ειδικών Καθεστώτων. Ειδικότερα: α) Η εξέταση των ενστάσεων των υποψηφίων για τις απορριπτικές αποφάσεις που αφορούν στην ένταξή τους στο Μητρώο του άρθρου 17 του ν. 4797/2021. β) Η εξέταση των ενστάσεων των μελών για τη διαγραφή τους από το Μητρώο του άρθρου 17 του ν. 4797/2021.
1. Οι υποψήφιοι του δημόσιου τομέα και του ΕΛΓΑ εκτός από την αίτηση εγγραφής στο Μητρώο θα πρέπει να υποβάλουν: α) Αναλυτικό βιογραφικό σημείωμα. β) Υπεύθυνη δήλωση του άρθρου 8 του ν. 1599/1986 (Α’ 75), ψηφιακά υπογεγραμμένη μέσω gov.gr, σύμφωνα με το σχετικό υπόδειγμα, στην οποία θα δηλώνουν ότι παρέχουν τη συγκατάθεσή τους για χρήση, στατιστική επεξεργασία και δημοσιοποίηση των στοιχείων που έχουν υποβάλει, ότι έχουν λάβει γνώση του θεσμικού πλαισίου και του Οδηγού Αρχών Δεοντολογίας και Συμπεριφοράς των Μελών των Επιτροπών Κρατικής Αρωγής, καθώς και των υποχρεώσεων που απορρέουν από αυτά, και ότι δεν έχουν τεθεί σε δικαστική συμπαράσταση. γ) Πιστοποιητικό υπηρεσιακών μεταβολών από το οποίο θα προκύπτουν ο χρόνος προϋπηρεσίας και η σχετική εμπειρία, καθώς και ότι δεν τους έχει επιβληθεί οποιαδήποτε πειθαρχική ποινή. δ) Λοιπά στοιχεία για τα οποία δύναται να ζητείται η προσκόμιση κατά περίπτωση. 2. Οι υποψήφιοι του Οικονομικού Επιμελητηρίου Ελλάδας (ΟΕΕ), του Τεχνικού Επιμελητηρίου Ελλάδας (ΤΕΕ) και του Γεωτεχνικού Επιμελητηρίου Ελλάδας (ΓΕΩΤΕΕ) εκτός από την αίτηση εγγραφής στο Μητρώο θα πρέπει να υποβάλουν: α) Αναλυτικό βιογραφικό σημείωμα στο οποίο να αναφέρεται η προηγούμενη σχετική εμπειρία. β) Υπεύθυνη δήλωση του άρθρου 8 του ν. 1599/1986 (Α’ 75), ψηφιακά υπογεγραμμένη μέσω gov.gr, σύμφωνα με το σχετικό υπόδειγμα, στην οποία θα δηλώνουν ότι δίνουν τη συγκατάθεσή τους για χρήση, στατιστική επεξεργασία και δημοσιοποίηση των στοιχείων που έχουν υποβάλει, ότι έχουν λάβει γνώση του θεσμικού πλαισίου και του Οδηγού Αρχών Δεοντολογίας και Συμπεριφοράς των Μελών των Επιτροπών Κρατικής Αρωγής, καθώς και των υποχρεώσεων που απορρέουν από αυτά, και ότι δεν έχουν τεθεί σε δικαστική συμπαράσταση. γ) Βεβαίωση εγγραφής στο οικείο επιμελητήριο τελευταίου τριμήνου. δ) Βεβαιώσεις εργοδοτών. Όσον αφορά στους αυτοαπασχολούμενους, θα πρέπει να υποβάλουν συμβάσεις έργου ή αποδεικτικά φορολογικά ή ασφαλιστικά στοιχεία. Στην περίπτωση που η εμπειρία έχει αποκτηθεί στο Δημόσιο, εναλλακτικά μπορεί να προσκομιστεί βεβαίωση του φορέα από την οποία θα προκύπτουν το αντικείμενο και η χρονική διάρκεια απασχόλησης. ε) Λοιπά στοιχεία για τα οποία δύναται να ζητείται η προσκόμιση κατά περίπτωση. 3. Οι υπόλοιποι υποψήφιοι εκτός από τα στοιχεία (α) και (β) της παραγράφου 2 θα πρέπει να υποβάλουν: α) Άδεια άσκησης επαγγέλματος, εφόσον προβλέπεται από τη νομοθεσία. β) Βεβαιώσεις εργοδοτών. Αναφορικά με τους αυτοαπασχολούμενους, θα πρέπει να υποβάλουν συμβάσεις έργου ή αποδεικτικά φορολογικά ή ασφαλιστικά στοιχεία. Αν η εμπειρία έχει αποκτηθεί στο Δημόσιο, εναλλακτικά μπορεί να προσκομιστεί βεβαίωση του φορέα από την οποία θα προκύπτουν το αντικείμενο και η χρονική διάρκεια απασχόλησης. γ) Λοιπά στοιχεία για τα οποία δύναται να ζητείται η προσκόμιση κατά περίπτωση. Για αιτούντες που είναι μέλη του Μητρώου Πιστοποιημένων Εκτιμητών του Υπουργείου Εθνικής Οικονομίας και Οικονομικών στον κλάδο εκπόνησης εκτιμήσεων της υποπαρ. Γ.4 της παρ. Γ του άρθρου πρώτου του ν. 4152/2014 (Α’ 107), δεν υποβάλλονται αρχικά με την αίτηση τα δικαιολογητικά των περ. γ και δ ως ανωτέρω, για τα οποία δύναται να ζητείται η προσκόμιση κατά περίπτωση.
Η Επιτροπή Αξιολόγησης επεξεργάζεται και αξιολογεί τις αιτήσεις και τα σχετικά δικαιολογητικά που προωθούνται από τη Διεύθυνση Συντονισμού και Ειδικών Καθεστώτων της Γενικής Διεύθυνσης Κρατικής Αρωγής και Συντονισμού. Επίσης, ζητά από τους ενδιαφερόμενους ελλείποντα ή επιπλέον δικαιολογητικά για την τεκμηρίωση της αίτησης, ενώ δύναται κατά την κρίση της να καλεί τους υποψήφιους σε συνέντευξη.
Έπειτα από έλεγχο της συνδρομής των τυπικών προϋποθέσεων και αξιολόγηση των αιτήσεων των υποψηφίων, η επιτροπή συντάσσει αιτιολογημένο πρακτικό και εισήγηση που υποβάλλεται στον αρμόδιο Υφυπουργό Κλιματικής Κρίσης και Πολιτικής Προστασίας μέσω της Γενικής Διεύθυνσης Κρατικής Αρωγής και Συντονισμού, για έγκριση.
Έπειτα από την έγκριση της εισήγησης από τον Υφυπουργό Κλιματικής Κρίσης και Πολιτικής Προστασίας μέσω της Γενικής Διεύθυνσης Κρατικής Αρωγής και Συντονισμού εκδίδεται απόφαση για την ένταξη στο Μητρώο. Η ένταξη μελών στο Μητρώο διενεργείται με απόφαση του Υφυπουργού Κλιματικής Κρίσης και Πολιτικής Προστασίας, η οποία αναρτάται στην ιστοσελίδα του Υπουργείου Κλιματικής Κρίσης και Πολιτικής Προστασίας (www.civilprotection.gr) και στην ιστοσελίδα της Κρατικής Αρωγής (www.arogi.gov.gr).
Για την εγγραφή στο Μητρώο του προσωπικού των Περιφερειών οι Περιφερειάρχες πρέπει να αποστείλουν ψηφιακά στη Διεύθυνση Συντονισμού και Ειδικών Καθεστώτων της Γενικής Διεύθυνσης Κρατικής Αρωγής και Συντονισμού εντός συγκεκριμένης προθεσμίας: * Συγκεντρωτική κατάσταση με τα ονόματα και τα στοιχεία των υπαλλήλων που στελεχώνουν τις οργανικές μονάδες που εμπλέκονται σε θέματα σχετικά με την πρόληψη, την ετοιμότητα, την αντιμετώπιση και την αποκατάσταση των φυσικών και άλλων καταστροφών. * Υπεύθυνη δήλωση συγκεντρωτική των υπαλλήλων της συγκεντρωτικής κατάστασης, με βεβαίωση του γνήσιου της υπογραφής από τον αρμόδιο Αντιπεριφερειάρχη, πρωτότυπη ή ψηφιακά υπογεγραμμένη με ακριβές αντίγραφο. * Βεβαίωση του Περιφερειάρχη, πρωτότυπη ή ψηφιακά υπογεγραμμένη με ακριβές αντίγραφο, ότι στους υπαλλήλους της συγκεντρωτικής κατάστασης δεν έχει επιβληθεί τελεσιδίκως οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα μέχρι τη διαγραφή της ποινής και δεν υφίσταται κώλυμα για την εγγραφή τους στο Μητρώο, καθώς και ότι θα ενημερωθεί η αρμόδια υπηρεσία τήρησης του Μητρώου για οποιοδήποτε κώλυμα ανακύψει οποτεδήποτε. * Απόσπασμα ποινικού μητρώου δικαστικής χρήσης από το οποίο θα προκύπτει ότι πληρούνται οι προϋποθέσεις της περ. α της παρ. 3 του άρθρου 2 της υπ’ αρ. 45317/30.12.2023 ΚΥΑ (Β΄ 7576). Το πιστοποιητικό αναζητείται αυτεπαγγέλτως από την αρμόδια για διοικητικά θέματα υπηρεσία της οικείας Περιφέρειας. Μετά την αποστολή των στοιχείων εκδίδεται διαπιστωτική πράξη του Γενικού Γραμματέα Αποκατάστασης Φυσικών Καταστροφών και Κρατικής Αρωγής.
Κατά της απόφασης χωρεί ένσταση. Έπειτα από την αξιολόγηση των ενστάσεων η αρμόδια επιτροπή συντάσσει σχετικό αιτιολογημένο πρακτικό και εισήγηση που υποβάλλεται στον αρμόδιο Υφυπουργό Κλιματικής Κρίσης και Πολιτικής Προστασίας. Αν η σύσταση είναι θετική, οι ενδιαφερόμενοι εντάσσονται στο Μητρώο και επαναλαμβάνεται το Βήμα 9. Εγγεγραμμένο μέλος του Μητρώου μπορεί να διαγραφεί εφόσον: α) Υπάγεται σε κάποια από τις περιπτώσεις της παρ. 5 του άρθρου 17 του ν. 4797/2021. β) Δεν τηρεί τις υποχρεώσεις του κατά την άσκηση των καθηκόντων του ως μέλος επιτροπής κρατικής αρωγής. γ) Υποβάλει αίτηση διαγραφής από το Μητρώο, εφόσον δεν ανήκει στο προσωπικό της παρ. 3 του άρθρου 17 του ν. 4797/2021. δ) Απωλέσει την ιδιότητα με την οποία εγγράφηκε στο Μητρώο σύμφωνα με την παρ. 2 του άρθρου 2. Αρμόδια για την εξέταση των αιτήσεων διαγραφής και της συνδρομής των προϋποθέσεων διαγραφής είναι η Επιτροπή Αξιολόγησης. Τυχόν ενστάσεις κατά της απόφασης διαγραφής υποβάλλονται εντός δεκαπέντε (15) ημερών από την κοινοποίηση της απόφασης στο διαγραφέν μέλος και εξετάζονται από την Επιτροπή Ενστάσεων, η οποία συντάσσει σχετικό πρακτικό και εισήγηση που υποβάλλεται στον Υπουργό Κλιματικής Κρίσης και Πολιτικής Προστασίας μέσω της Διεύθυνσης Κρατικής Αρωγής. Η διαγραφή γίνεται με απόφαση του Υπουργού Κλιματικής Κρίσης και Πολιτικής Προστασίας, που κοινοποιείται στον ενδιαφερόμενο με μέριμνα της Γενικής Διεύθυνσης Κρατικής Αρωγής και Συντονισμού. Μέλος του Μητρώου που έχει διαγραφεί για λόγους επιβολής τελεσιδίκως οποιασδήποτε πειθαρχικής ποινής ανώτερης του προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα δύναται να αιτηθεί την επανεγγραφή του μετά τη διαγραφή της ποινής.
Έκδοση Κοινής Υπουργικής Απόφασης για κατάρτιση, τήρηση και λειτουργία του Μητρώου
Δημοσίευση πρόσκλησης εκδήλωσης ενδιαφέροντος
Υποβολή στοιχείων από Περιφέρειες για τους υποχρεωτικά εγγραφόμενους
Υποβολή αίτησης από μη υποχρεωτικά εγγραφόμενους